ঘড়ির কাঁটার সঙ্গে জীবনের ভোঁ দৌড়। সন্তানকে সকালে ঘুম থেকে ডেকে তোল রে। তাকে তৈরি করে স্কুলে পাঠাওরে। সেই সঙ্গে আছে নিত্য টিফিন দেওয়ার ঝক্কি। তাকে স্কুলে পৌঁছে টেবিলে নাশতা। পরিবারের সবার সারাদিনের খাবারে মেন্যু ঠিক করা। আর কর্মজীবী নারী হলে তো কথাই নেই। কিছু কিছু কাজ ঠিক করে রাখতে হয় আগের দিন রাতেই। কর্মজীবী নারীকে যেমন দক্ষতার সঙ্গে কাজ করতে হয় কর্মক্ষেত্রে, তেমনি বাড়ির পান থেকে চুন সবকিছুর খবর তারই রাখতে হয়। আর কর্মজীবী না হলেও গৃহিণী নারীরও ঘড়ির কাঁটার সঙ্গে দৌড়েই চলতে হয়। এই যে সংসারের এত কিছু। এত দেখভাল। পরিবারের সবার দেখভাল এবং সংসারের নিত্য ঝামেলায় নারী অজান্তে কখন স্ট্রেসের মুখোমুখি হন, তিনি নিজেও বুঝে উঠতে পারেন না।